Kristen teologi

Med kristen teologi menes både studiet av teologi ut fra en kristen synsvinkel og studiet av kristendommen med et teologisk metode.

Disipliner

Kristen teologi deles gjerne inn i en rekke disipliner. Det varierer mellom de enkelte kirkesamfunn hvilke som vektlegges mest.

 Angelologi – studiet av skapte, åndelige vesener, herunder engler, demoner og Djevelen.
 Antropologi – studiet av menneskeheten, i denne forstand sett i forhold til det guddommelige
 Bibliologi – studiet av selve Bibelen og av dens inspirerte natur
 Ekklesiologi – studiet av kirken, spesielt dens forhold til Gud og dens struktur
 Eskatologi – studiet av de siste ting, universelt (endetiden) og individuelt (døden og det neste liv)
 Hagiologi – studiet av de hellige
 Hamartiologi – studiet av synd
 Kristologi – studiet av Jesus Kristus og hans natur
 Mariologi – studiet av jomfru Maria
 Missiologi – studiet av misjonmetoder og -prinsipper
 Pneumatologi – studiet av Den hellige ånd
 Soteriologi – studiet av frelse
 Theodiké – studiet av ondskapens natur

Metoder

De vanligste metoder som brukes er:

 Apologetikk – studiet av kristen teologi i forhold til andre verdensanskuelser, med henblikk på å fremlegge forsvar for kristen tro og å utfordre andres tro
 Fundamentalteologi – (katolsk) studium av kristen tro med henblikk på forholdet mellom tro og fornuft (demonstratio religiosa), åpenbaring og dogme (demonstratio christiana) og kirke og konfesjon (demonstratio catholica)
 Bibelsk hermeneutikk – studier av teologi gjennom Bibelen ut fra et forhåndsbestemt sett med regler eller prinsipper for tolkning
 Bibelsk teologi – studier av teologi slik den presenteres og utvikles gjennom Bibelen, med spesielt fokus på progressiv åpenbaring
 Dogmatisk teologi – studiet av dogmatisk lære slik den har utviklet seg i forskjellige kirkesamfunn
 Konstruktiv teologi – en postmodernistisk tilnærming til systematisk teologi, hvor man appliserer for eksempel feministisk teori, dekonstruksjonisme og hermeneutikk på teologiske emner
 Historisk teologi – studier av teologi slik den har utviklet seg gjennom historien
 Narrativ teologi – studiet av en narrativ presentasjon av troen fremfor den dogmatiske presentasjonen
 Pragmatisk teologi (eller praktisk teologi) – studiet av teologi i forhold til det å virke som prest / forkynner
 Systematisk teologi – emnebaserte studier